ইয়োগিয়াকার্টা প্রিন্সিপলসকে সম্মান দেখিয়ে সমকামিতার অধিকারকে বৈধতা দিয়ে জাতিসংঘ মানবাধিকার কাউন্সিলে গত ১৭ জুন ২০১১ ইং তারিখে একটি প্রস্তাব পাশ হয়েছে। উক্ত প্রস্তাবে যৌন প্রবৃত্তি বা লিঙ্গ পরিচয়ের উপর ভিত্তি করে কোন ভেদাভেদ থাকবে না এবং লেসবিয়ান, গে, বাই-সেক্সুয়াল ও ট্রান্সজেন্ডাররা অন্য লিঙ্গের মানুষের মতোই সমঅধিকার ভোগ করবে মর্মে ঘোষণা দেওয়া হয়েছে। যদিও আমাদের দেশে প্রচলিত আইন বাংলাদেশ দণ্ডবিধির ৩৭৭ ধারায় সমকামীতাকে প্রকৃতির বিরুদ্ধে অপরাধ হিসেবে গন্য করে শাস্তিযোগ্য অপরাধ হিসেবে উল্লেখ করে সমকামিদের অধিকার সম্পুর্ণরূপে অস্বীকার করা হয়েছে।